ร้องดีเอสไอ ออมทรัพย์ที่อยู่อาศัย พบทุจริต ทำแบกภาระหนี้ร่วม 8 แสน
ชาวบ้านร้อง ดีเอสไอ รับคดี โครงการออมทรัพย์ที่อยู่อาศัยวันละ 40 บาท เป็นคดีพิเศษ หลังเป็นหนี้เฉลี่ยคนละประมาณ 3-8 แสนบาท ด้าน พ.ต.ต.วรณัน ตัวแทนดีเอสไอเตรียมส่ง จนท.ตรวจสอบเส้นทางการเงินที่ยังไม่ชัดเจน และให้หน่วยงานที่มีอำนาจไปดำเนินการ,เมื่อเวลา 10.00 น.วันที่ 28 ม.ค. ที่กรมสอบสวนคดีพิเศษ (ดีเอสไอ) นายประสิทธิ์ ป้อกระโทก ผู้ตรวจสอบกิจการ สหกรณ์เคหะสถานเมืองโคราช จำกัด นายเอกชัย ไชยชีวสุข ผู้แทนผู้ชำระบัญชี สหกรณ์เครดิตยูเนี่ยนบ้านมั่นคง-จังโหลน จำกัด พร้อมด้วยตัวแทนชาวบ้านกว่า 30 คน จาก จ.นครราชสีมา และจ.สงขลา เดินทางเข้าพบ พ.ต.ต.วรณัน ศรีล้ำ ผอ.ศูนย์บริหารคดีพิเศษ ดีเอสไอ เพื่อขอความเป็นธรรมหลังได้รับความเดือดร้อนกรณีซื้อบ้านที่อยู่อาศัยกับ โครงการออมทรัพย์เพื่อที่อยู่อาศัยวันละ 40 บาท,นายประสิทธิ์ เผยว่า ที่ จ.นครราชสีมา สมาชิกเก็บเงินฝากกับ สหกรณ์เคหะสถานเมืองโคราช จำกัด ยอดรวมประมาณ 784 ล้านบาท แต่กลับสร้างบ้านได้เพียง 800 หลังคาเรือน นอกจากนี้ เมื่อตรวจสอบจำนวนยอดเงินครึ่งนึงได้หายไป ทำให้สมาชิกรับภาระหนี้ทั้งหมด โดยทั้ง 2 สหกรณ์เดินทางมาเพื่อขอความช่วยเหลือหลัง นายประวิง รอดทะเล อดีตประธานกรรมการผู้บริหาร สหกรณ์เคหะสถานเมืองโคราช จำกัด ทุจริตเงินรวม 2,000 ล้านบาท เรื่องเกิดขึ้นมาหลายปีแล้ว ชาวบ้านได้นำเอกสารเข้าร้องเรียน สำนักนายกรัฐมนตรี กรมส่งเสริมการปกครองท้องถิ่น ฯลฯ จึงมาร้องที่ดีเอสไอเพื่อช่วยเหลือรับเป็นคดีพิเศษ,ด้าน นายเอกชัย กล่าวว่า สหกรณ์เครดิตยูเนี่ยนบ้านมั่นคงไทย-จังโหลน จำกัด ในพื้นที่ จ.สงขลา สมาชิกได้ยื่นเรื่องกับทางศูนย์ปฏิบัติการคดีพิเศษภาค 9 กรมสอบสวนคดีพิเศษ สงขลา ไปเรียบร้อยแล้ว ตอนนี้สมาชิกได้รับความเดือดร้อนอย่างมาก เพราะสหกรณ์ถูกสั่งปิด ไม่สามารถดำเนินการได้ จึงขอความเมตตาให้ทาง ดีเอสไอ รับเป็นคดีพิเศษทั้ง 2 สหกรณ์ด้วยเนื่องจากว่ามีการกระทำผิดลักษณะเดียวกัน ขณะนี้ทุกคนได้รับความเดือดร้อนเพราะทาง สหกรณ์มหาวิทยาลัยสงขลานครินทร์ วิทยาเขตหาดใหญ่ ปล่อยสินเชื่อให้สมาชิกทั้ง 2 สหกรณ์ และกำลังเรียกเก็บเงินบางส่วนแล้ว โดยสมาชิกเป็นหนี้เฉลี่ยคนละประมาณ 3-8 แสนบาทขึ้นอยู่กับลักษณะบ้านที่เลือกในโครงการดังกล่าว,พ.ต.ต.วรณัน เปิดเผยว่า หลังจาก ดีเอสไอ ได้รับเรื่องร้องเรียนของสมาชิกทั้ง 2 สหกรณ์พบว่า คดีนี้มีการทุจริตและเชื่อมโยงกัน ซึ่งคณะอนุกรรมการเคยรับเรื่องไว้แล้ว 1 ครั้ง เมื่อตรวจสอบข้อเท็จจริงปรากฏว่าระบบเส้นทางการเงินยังไม่สมบูรณ์จะส่งเจ้าหน้าที่ไปตรวจสอบอย่างละเอียดอีกครั้ง ดีเอสไอตระหนักถึงความเดือดร้อนของชาวบ้านและให้หน่วยงานที่มีอำนาจโดยตรงไปดำเนินการต่อ ส่วนการตรวจสอบการกระทำผิดจะเริ่มตั้งแต่ในประเด็นการจัดตั้งโครงการออมทรัพย์ดังกล่าวเพื่อระดมทุนซื้อที่ดิน ทั้ง 2 แห่ง เหมือนกัน อย่างไรก็ตาม ในชั้นต้นจะดูความผิดเกี่ยวกับ กฎหมายสหกรณ์ และคดีอาญา ข้อหาฉ้อโกงประชาชนกับผู้ที่เกี่ยวข้องทั้งหมด
ชาวบ้านร้องดีเอสไอ รับคดี โครงการออมทรัพย์ที่อยู่อาศัยวันละ 40 บาท เป็นคดีพิเศษ หลังเป็นหนี้เฉลี่ยคนละประมาณ 3-8 แสนบาท ด้าน พ.ต.ต.วรณัน ตัวแทนดีเอสไอเตรียมส่ง จนท.ตรวจสอบเส้นทางการเงินที่ยังไม่ชัดเจนและให้หน่วยงาน
ดีเอสไอ,กรมสอบสวนคดีพิเศษ,โครงการออมทรัพย์เพื่อที่อยู่อาศัย,ซื้อบ้าน,ที่อยู่อาศัย,หนี้สิน,เป็นหนี้,สหกรณ์เคหะสถานเมืองโคราช,สหกรณ์เครดิตยูเนี่ยน,บ้านมั่นคง-จังโหลน,โครงการออมทรัพย์,ฉ้อโกง,อาชญากรรม,ข่าว,ข่าวทั่วไทย,ไทยรัฐออนไลน์